EL
31.10.2022
Επίσημη Εφημερίδα της Ευρωπαϊκής Ένωσης
C 418/53
— να ακυρώσει τον κατ’ εξουσιοδότηση κανονισμό (ΕΕ) 2022/1214, της Επιτροπής, της 9ης Μαρτίου 2022, για την τροποποίηση του κατ’ εξουσιοδότηση κανονισμού (ΕΕ) 2021/2139 όσον αφορά οικονομικές δραστηριότητες σε ορισμένους τομείς ενέργειας και του κατ’ εξουσιοδότηση κανονισμού (ΕΕ) 2021/2178 όσον αφορά ειδικές δημοσιοποιήσεις για τις εν λόγω οικονομικές δραστηριότητες (1)· — να υποχρεώσει την Επιτροπή να καταβάλει στην προσφεύγουσα το ποσό των 3 000 ευρώ.
Λόγοι ακυρώσεως και κύρια επιχειρήματα Προς στήριξη της προσφυγής η προσφεύγουσα προβάλλει πέντε λόγους. 1.
Με τον πρώτο λόγο προβάλλεται πλημμέλεια της διαδικασίας καθόσον δεν τηρήθηκαν οι διατάξεις του κανονισμού 2020/852, της 18ης Ιουνίου 2020 (2). 2.
Με τον δεύτερο λόγο προβάλλεται παράβαση των κανόνων ταξινομίας. 3.
Με τον τρίτο λόγο προβάλλεται παράβαση των διατάξεων του άρθρου 19 του κανονισμού 2020/852, της 18ης Ιουνίου 2020 και ότι οι στόχοι δεν είναι επαρκώς φιλόδοξοι. 4.
Με τον τέταρτο λόγο προβάλλεται ότι δεν τηρήθηκαν τα γενικά κριτήρια του κοινοτικού δικαίου. 5.
Με τον πέμπτο λόγο προβάλλεται έλλειψη συμβατότητας μεταξύ των επενδύσεων στον τομέα της πυρηνικής ενέργειας και των πράσινων επενδύσεων από άποψη χρηματοοικονομικής πληροφόρησης.
(1) (2)
ΕΕ 2022, L 188, σ. 1.
Κανονισμός (ΕΕ) 2020/852 του Ευρωπαϊκού Κοινοβουλίου και του Συμβουλίου, της 18ης Ιουνίου 2020, σχετικά με τη θέσπιση πλαισίου για τη διευκόλυνση των βιώσιμων επενδύσεων και για την τροποποίηση του κανονισμού (ΕΕ) 2019/2088 (ΕΕ 2020, L 198, σ.
13).
Προσφυγή της 15ης Σεπτεμβρίου 2022 — XNT κατά EUIPO — Exane (EXANE) (Υπόθεση T-568/22) (2022/C 418/68) Γλώσσα του δικογράφου της προσφυγής: η αγγλική Διάδικοι Προσφεύγουσα: XNT ltd.
(St. Julian’s, Μάλτα) (εκπρόσωποι: A. Renck, C. Stöber και M.-A. de Dampierre, δικηγόροι) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Αντίδικος ενώπιον του τμήματος προσφυγών: Exane (Παρίσι, Γαλλία) Στοιχεία σχετικά με τη διαδικασία ενώπιον του EUIPO Δικαιούχος του επίδικου σήματος: Η αντίδικος ενώπιον του τμήματος προσφυγών Επίδικο σήμα: Λεκτικό σήμα της Ευρωπαϊκής Ένωσης EXANE — Υπ’ αριθ.
14 289 433 σήμα της Ευρωπαϊκής Ένωσης Διαδικασία ενώπιον του EUIPO: Διαδικασία για την κήρυξη ακυρότητας Προσβαλλόμενη απόφαση: Απόφαση του δευτέρου τμήματος προσφυγών του EUIPO της 14ης Ιουνίου 2022 στην υπόθεση R 2093/2020-2 Αιτήματα Η προσφεύγουσα ζητεί από το Γενικό Δικαστήριο: — να ακυρώσει την προσβαλλόμενη απόφαση· — να καταδικάσει το καθού και, στην περίπτωση που η αντίδικος ενώπιον του τμήματος προσφυγών παρέμβει στη διαδικασία, την παρεμβαίνουσα στα δικαστικά έξοδα.